Diari Oficial de la Generalitat Valenciana


Sumari del DOGV 876, del 26-07-1988 (1988/811725)

DECRET 112/1988, de 18 de juliol, del Consell de la Generalitat Valenciana, pel qual es concerten ajudes als agricultors amb explotacions afectades per les tempestes dels dies 24 al 26 de juny de 1988.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/18/112/dof/vci/html**

### Dades del document

Número de DOGV
:   876

Data del DOGV
:   26-07-1988

Secció del DOGV
:   DISPOSICIONS GENERALS

Número del document
:   1988/811725


Data del document
:   18-07-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 112/1988, de 18 de juliol, del Consell de la Generalitat Valencian, pel qual es concerten ajudes als agricultors amb explotacions afectades per les tempestes dels dies 24 al 26 de juny de 1988.  
Les tempestes que s'esdevingueren dels dies 24 al 26 de juny de 1988 han provocat pèrdues greus en les produccions agrícoles de diverses àrees de les províncies d'Alacant i València.  
Hi ha a més la circumstància, que part d'aquestes zones ha estat assolada successivament per adversitats climatològiques en dates recents. Com a conseqüència d'aquesta reiteració de fenòmens catastròfics, les economies de les famílies les fonts d'ingressos de les quals provenen de les rendes agràries han sofert una deterioració important. Davant d'aquesta situació, el Consell de la Generalitat Valenciana ha decidit d'establir mesures amb caràcter excepcional, fins la consolidació de la Mútua Agrària Valenciana d'Assegurances, que pal·lien en la mesura de les possibilitats els greus efectes produïts.  
Les actuacions tenen com a objectiu facilitar les ajudes que permeten de dur a terme les tasques preparatòries de la pròxima collita.  
L'ajuda consisteix en la subvenció de crèdits preferents que concediran les Caixes d'Estalvis, les Caixes Rurals, les Cooperatives Agràries amb Secció de Crèdit i altres Entitats financeres, per tal que el finançament atorgat resulte més favorable, dins les possibilitats amb què compta la Generalitat Valenciana.  
En atenció d'aquests motius, a proposta dels Consellers d'Economia i Hisenda i d'Agricultura i Pesca, i després de la deliberació del Govern Valencià a la sessió celebrada el dia 18 de juliol de 1988,  
DECRETE:  
Article primer  
El Consell de la Generalitat Valenciana, mitjançant la Conselleria d'Agricultura i Pesca, atorgarà subvencions als titulars d'explotacions que hagen resultat afectades greument per les tempestes dels dies 24 al 26 de juny de 1988 i que es troben ubicades als termes municipals següents:  
Província d'Alacant: Elx, Crevillente, Aspe, La Romana, Hondón de las Nieves, Hondón de los Frailes, Monóvar, Pinoso i Novelda.  
Província de València: Llíria, Casinos, La Pobla de Vallbona, Xeresa, Xeraco, Barxeta, Lugar Nuevo de Fenollet, Genovés i Xàtiva.  
Article segon  
Per a poder accedir a les ajudes serà necessari que haja estat afectat almenys un 30% de la producció de les finques, o parcel·les si s'escau.  
Article tercer  
La quantitat total de crèdit que se subvencionarà serà de 3.000 milions de pessetes i la bonificació sobre el tipus d'interés equivalent a tres punts, en les condicions establertes a l'Acord de 13 d'abril de 1987, del Consell de la Generalitat Valenciana, pel qual s'aprovà el Conveni Marc entre la Generalitat Valenciana i les Entitats financeres operants a la Comunitat Valenciana i a les modificacions posteriors.  
Article quart  
S'estableixen les modalitats d'ajuda següents:  
1. Quantia màxima: 1.750.000 pessetes.  
2. Termini màxim: tres anys amb un de mancança.  
3. Amortització: quotes anuals constants d'amortització fetes efectives per anys vençuts el 24 d'octubre de 1990 i 1991.  
4. Tipus d'interés màxim: 11%.  
5. La quantia de cadascun dels préstecs es determinarà d'acord amb el barem següent:  
Cítrics 550.000 PTA/Ha  
Cultius hortícoles intensius 525.000 PTA/HA  
Fruiters de secà 200.000 PTA/Ha  
Fruiters de regadiu 425.000 PTA/Ha  
Olivera 100.000 PTA/Ha  
Raïm de taula: Aledo, Itàlia 450.000 PTA/Ha  
Raïm de taula: altres varietats 350.000 PTA/Ha  
Raïm per a vi 110.000 PTA/Ha  
6. En tot cas, un sol beneficiari no podrà depassar, pel conjunt de conceptes acumulats i en tot l'àmbit de la Comunitat Valenciana, la quantitat d'un milió set-centes cinquanta mil pessetes (1.750.000 PTA) de préstecs. S'entendrà a l'efecte previst en aquest Decret que sols podrà existir un beneficiari per cada unitat familiar o de fet.  
Article cinqué  
Quan hi haurà constància que l'explotació afectada, ho hagués estat també per les inundacions de 1987, podrà concedir-se que els préstecs facilitats per les Entitats financeres allarguen el seu termini d'amortització fins a cinc anys amb dos de mancança i es mantindran sense variació les altres característiques dels préstecs.  
Els titulars d'aquests préstecs podran sol·licitar una bonificació complementària sobre el tipus d'interés, de manera que l'interès efectiu per als beneficiaris siga del 407o, sempre que acrediten la seua pertinença a la Seguretat Social Agrària.  
Article sisé  
Les sol·licituds per a obtenir aquestes ajudes les presentaran a la Conselleria d'agricultura i Pesca fins el 30 de setembre de 1988, tot utilitzant els impresos normalitzats editats per aquesta i que seran facilitats pels seus Serveis Territorials i les Agències d'Extensió Agrària. Els danys produïts seran comprovats per les Unitats Territorials de la Conselleria d'Agricultura i Pesca.  
DISPOSICIONS FINALS  
Primera  
La Conselleria d'agricultura i Pesca elaborarà un Conveni sectorial per a la cobertura de danys en l'agricultura, acollit al Conveni Marc Generalitat Valenciana-Entitats Financeres per a 1988 i a les modificacions subsegüents, que haurà de complir els requisits que s'hi estableixen. En aquest Conveni sectorial s'especificaran les condicions de les ajudes que concediran les Entitats financeres.  
Segona  
Es faculta la Conselleria d'agricultura i Pesca per a ampliar la relació compresa a l'article primer de termes municipals afectats quan les circumstàncies dels danys comprovats ho consellaran, i per al desplegament del present Decret.  
Tercera  
El present Decret entrarà en vigor el dia de la publicació al Diari Oficial de la Generalitat Valenciana.  
València, 18 de juliol de 1988.  
El President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONIO BIRLANGA CASANOVA  
El Conseller d'agricultura i Pesca,  
LUIS FONT DE MORA MONTESINOS


Còpia Permalink ELI